A.-L. Garnenay: *Kuter vypláva z prístavu v Dieppe*
**Kuter** (anglicky: *cutter*) je názov používaný pre menšie až stredne veľké lode s rôznymi účelmi, na prepravu osôb, menšieho nákladu, rybársky kuter, kuter pobrežnej stráže apod. Tieto lode sa používali väčšinou iba pre plavbu v blízkosti pobrežia alebo na dolnom toku veľkých riek, pre plavbu na otvorenom mori neboli vhodné. V dnešnej dobe bývajú tieto lode poháňané spaľovacím motorom, v minulosti boli poháňané parným strojom alebo to boli plachetnice poháňané silou vetra. Názov plavidla pochádza z anglického slovesa *to cut (rezať)* a teda znamená že *reže* vlny.

Vývoj kutra
-----------

Kuter s klasickým oplachtením
Tento typ plavidla bol vyvinutý v anglickom prostredí približne v polovici 18. storočia ako malé jednosťažňové plavidlo určené pre plavbu na mori. Tento pôvodný kuter mal aj rahnové plachty a nazýva sa *námorný kuter*. Mohutnosť oplachtenia zvyšoval dlhý čeleň, uložený takmer vodorovne.

Vo vojnovom námorníctve bol vyžívaný na kuriérske účely a tiež ako hliadkové plavidlo najmä v pobrežných vodách. Kutre boli tiež využívané ako člny na veľkých vojnových lodiach (hlavne v období napoleonských vojen). 

Pôvodne vzhľadom na veľkosť lode komplikované oplachtenie bolo v priebehu času zjednodušené pre ľahšie ovládanie. Zmizli rahnové plachty a kutre z obdobia konca 19. storočia disponovali *oplachtením škunerového typu*. V porovnaní s inými loďami podobnej veľkosti mal kuter kýl, hlbší ponor a previsnutú kormu. 

Po zjednodušení oplachtenia bol obľúbený pre svoje plavebné a manévrovacie schopnosti a veľkú plochu oplachtenia, ktorá však bola ľahko ovládateľná. Vďaka týmto vlastnostiam bolo mnoho rybárskych lodí vybavených oplachtením podľa vzoru kutra a kuter samotný bol využívaný na mnohé účely, ako napríklad rybárska, športová, colná či nákladná loď. Kuter bol tiež využívaný aj po prechode na parný a motorový pohon.

Ako kuter dnes označujeme niektoré druhy jácht, ktoré majú jeden sťažeň a viac ako jednu kosatku. Oplachtené kutre sú dodnes využívané na účely výcviku.

Oplachtenie
-----------

* Námorný kuter (anglicky naval cutter). Od provy: lietavka, kosatka, košová plachta a vratiplachta.Námorný kuter (anglicky *naval cutter*). Od provy: lietavka, kosatka, košová plachta a vratiplachta.
* Námorný kuter. Od provy: lietavka, kosatka, stehovka, hlavná/dolná plachta nad ktorou je košová plachta a vratiplachta. Na obrázku nie je vrcholová plachta, ale námorný kuter ju mohol používať pri plavbe ostro na vietor.Námorný kuter. Od provy: lietavka, kosatka, stehovka, hlavná/dolná plachta nad ktorou je košová plachta a vratiplachta. Na obrázku nie je vrcholová plachta, ale námorný kuter ju mohol používať pri plavbe ostro na vietor.
* Kuter s oplachtením škunerového typu (anglicky gaff cutter). Od provy: kosatka, stehovka a vratiplachta, nad ktorou je napnutá vrcholová plachta.Kuter s oplachtením škunerového typu (anglicky *gaff cutter*). Od provy: kosatka, stehovka a vratiplachta, nad ktorou je napnutá vrcholová plachta.
* Bermudský kuter s tromi kosatkami. Od provy (zľava): lietavka, kosatka, stehovka a bermudská/hlavná plachta.Bermudský kuter s tromi kosatkami. Od provy (zľava): lietavka, kosatka, stehovka a bermudská/hlavná plachta.

Referencie
----------

1. ↑   *Das grosse Buch der Schiffstypen: Schiffe, Boote, Flösse unter Riemen un Segel, Dampfschiffe, Motorschiffe, Meerestechnik*. [s.l.] : [s.n.], 1995. ISBN 3-89350-831-7. Kapitola Teil 1, s. 169,170,187,188. (německy)

| * z
* d
* u
Typy plachetníc |
| --- |
| 
* bark
* barkentína
* briga
* brigantína
* drakkar
* džunka
* East Indiaman
* feluka
* flauta
* fregata
* galeáza
* galeota
* galeóna
* galéra
* hulk
* jachta
* karaka
* karavela
* katamaran
* keč
* kliper
* koga
* korveta
* lorcha
* luger
* mtepe
* nef
* pinasa
* prao
* radová loď
* sampan
* šalupa
* šebeka
* škuner
* triéra

 |